KORTAJARENA IBAÑEZ (EH Bildu, 2019-12-12):
Eskerrik asko.
Hasteagatik, Urrutia jaunari esango nioke, eta Sanchez andreari ere esan nahi diot, nik nahiko seriotasunarekin lan egiten dudala, ez diot inori ezer kopiatzen eta, are gehiago, ez dudana admitituko da atril honetatik gezurrak esatea. Eta guk proposamenak bai aurkeztu ditugula Diru-sarrerak Bermatzeko Errentan. Agian zu ez zara enteratu, baina hala da.
Eta Zalakain aipatzen zuen... Urrutia jaunak, parra egin dezakezu nahi duzuena baina hala da. Urrutia jaunak aipatzen zuen Zalakainek aurrera begira planteatzen zuen estrategia hori, ezta? Eta nik galdetu nahi nioke Urrutia jaunari ze diferentzia dagoen Zalakainek planteatutako horren artean, babesaren inguruko bere hausnarketa eta lan merkatuaren arteko hausnarketa horren artean, eta guk lege proposamen honetan tartean planteatutakoarekin. Ze arazo dago bi ardatzetako, o sea, ze diskrepantzia dago bi ardatzetako estrategia horrekin; babesaren kontzeptua zabaldu, babesaren kontzeptualizazioa edo politika horiek birformulatu, aurrera egitea diru sarrerak bermatzeko errentaren planteamenduan.
Baina, gure errealitatera egokiago egokitzen den Diru-sarrerak Bermatzeko Errenta batekin, Gizarte Zerbitzuen Legearekin aurrera egitea, behingoz, behingoz, 10 urte eta gero, ze zuek zuen emendakinean hori jasotzea ere batzuetan, bueno, hori bai dela deigarria, eta, desde luego, ze arazo dagoen edo zer diferentzia dagoen Zalakainek planteatutako lan merkatu inklusibo eta bazterketarik gabeko horretan, eta guk hemen, Europatik datozen ahotsak planteatutakoa jarraituz, hemen gutxieneko soldaten politikak aplikatzearen egiten dugun planteamenduarekin.
Gure errealitate sozioekonomikoarekin, gurearekin, ez beste batzuenarekin, gurearekin, egindako planteamenduekin. Eta ze arazo dagoen herri bezala kontu hauetan pentsatzearekin. Ze arazo dago? Zer diferentzia dago hemen planteatutakoa eta Zalakainek planteatutakoaren partea?
Eta, desde luego, zer diferentzia dago Zalakainek egindako planteamenduarekin eta Jaurlaritza honek, kasu honetan, daukan estrategiarekin. Ze hor bai aldea izugarria dela.
Eta, zentzu horretan, lan harremanetarako euskal esparruari dagokionean, ba oinarri eta printzipioetan, zuekin adostutako oinarri eta printzipioetan, bazegoen lan harremanetarako euskal esparrua. Baina orain, akordioak zabaltzeko egin duzuen saiakera horretan, kanpoan geratu den elementuetako bat espresuki hau da.
Eta Elkarrekin Podemosi dagokionean, edo Podemosi dagokionean, edo Podemosetakori dagokionean, ba egia esan, nik galdetuko nuke non zaudeten, non dagoen Elkarrekin Podemos. Eta galdera zuzen bat: adostu duzuen aurrekontu negoziaketa, edo aurrekontuen akordio honetan, murrizketarik dago, Bollain jauna, bai ala ez? Murrizketak daude, bai ala ez?
Ze, gure iritziz, eta zuen iritziz, orain arteko zuen iritziz ere, enkantean Diru-sarrerak Bermatzeko Errentaren zenbatekoa definitzea bada murrizketa larri bat. Eta zuek hobekuntza bat lortu duzue, eta nik hobekuntza horiei ez diet inolako garrantzirik kenduko, ze nire bizitza profesionala, pertsonala eta maila guztietakoa, politikoa ere bai, Diru-sarrerak Bermatzeko Errentaren inguruan eta oso atrabesatua nago pertsona horien errealitatearekin. Baina murrizketak daude, bai ala ez? Murrizketa marko bat onartu duzue, bai ala ez?
Eta, are larriagoa dena, zuek hartutako akordio edo erabaki hori justifikatzeko, nola da posible, cómo habéis tragado con asumida, además, ese discurso de posibilista, realista, de mejoras, en relación a la Renta de Garantía de Ingresos.
Aquí hay una ley, aquí hay una ley, que, hasta ahora, ustedes han defendido, que marca, que marca cuáles son las referencias de la Renta de Garantía de Ingresos. Todo lo que se sale de ahí, son recortes. Todo lo que se sale de ahí son recortes.
Eta guk gaurko zuen ekimenari ezezkoa bozkatuko diogu, iruditzen zaigulako inportantea dela egiten dena esatea, eta esaten dena egitea. Oso inportantea iruditzen zaigu hori. Inportantea iruditzen zaigula ba lege handietan hartzen diren erabakiak, ba koherentzian egotea bestelako eztabaida batzuetan ematen diren, planteatzen diren posizioekin.
Eta, adibidez, Diru-sarrerak Bermatzeko Errentaren inguruko posiziorik baduzue, ez dakit nolatan ez duzuen lortu, lortutako akordio horien artean, hori erretiratzea, baldintza bezala ezartzea, ez dut ulertzen. Baina, edozein kasutan, zuek uste baldin baduzue lege proposamen hau atzera bota behar dela, hartu zuek ekimena, hartu gurekin ekimena. Gu horretarako prest ere bagaude. Non zaudete?